**REPUBLIKA HRVATSKA**

**DUBROVAČKO-NERETVANSKA ŽUPANIJA**

**OPĆINA TRPANJ**

**OPĆINSKO VIJEĆE**

*Klasa:023-01/19-02/04*

*Urbroj: 2117/07-01/19-01-12*

**Z A P I S N I K**

**sa 14. (četrnaeste) sjednice Općinskog vijeća**

**O P Ć I N E T R P A N J**

**Mjesto održavanja***: Sportska dvorana OŠ Trpanj*

**Datum održavanja**: *8. svibnja 2019. g.*

**Vrijeme održavanja**: od 17,00 h do 18,30 h

Predsjednik Općinskog Vijeća Josip Nesanović pozdravlja i utvrđuje da su sjednici Općinskog Vijeća

**NAZOČNI VIJEĆNICI**: Josip Nesanović,Nenad Tomić, Antonija Mirko, Dijana Grlica, Jakov Milinović.

**IZOČNI**: Jakov Begović , Davor Jurišić, Tonči Jelaš, Joško Mačela

**OSTALI NAZOČNI**: Nada Ivanković , pročelnica JUO, Jakša Franković – načelnik općine Trpanj, Renata Ivandić dir. Komunalno Trpanj d.o.o., Ante Miloslavić dir. Izvor orah d.o.o. i nekolicina građana.

Predsjednik Vijeća iznosi predloženi

**DNEVNI RED**

* Aktualni sat
* Usvajanje zapisnika sa 13. sjednice Općinskog vijeća
* Donošenje Odluke o komunalnoj naknadi
* Donošenje Odluke o komunalnom doprinosu
* Analiza stanja civilne zaštite na području Općine Trpanj u 2017. g.
* Donošenje Smjernica za organizaciju i razvoj sustava civilne zaštite na području Općine Trpanj za razdoblje od 4 godine (od 2018. - 2021. god.)
* Razmatranje ponude Vlada Šegetina za prodaju čest. Zem. 76 KO Trpanj Općini Trpanj

Načelnik Jakša Franković predlaže dodatak točke dnevnog reda :

\* **Davanje suglasnosti za produljenje kratkoročnog kredita u OTP banci ( odobrenog minusa) po tekućem računu Općine Trpanj**

Nakon provedenog glasovanja jednoglasno se usvaja predloženi dnevni red, te se također jednoglasno usvaja prijedlog uvrštenja točke koju je predložio načelnik Jakša Franković.

\* **Davanje suglasnosti za produljenje kratkoročnog kredita u OTP banci ( odobrenog minusa) po tekućem računu Općine Trpanj**

**Ad.1.) Aktualni sat**

Načelnik Jakša Franković uvodno izlaže, te riječ prepušta direktoru Izvora Orah d.o.o. Anti Miloslaviću koji obrazlaže trenutno stanje radova na kontroli sustava kanalizacije koji između ostalog ističe kako su radovi pri samom kraju, te će se vrlo vjerovatno uskoro započeti s priključcima kućanstava na sustav, a za što se prvo treba napraviti projekt. Projekt o tehničkom načinu priključivanja se priprema, te bi do jeseni trebalo biti sve spremno.

Načelnik nadalje upoznaje vijećnike sa provedbom programa Nadzorno upravljačkog sustava vodoopskrbe (NUS) naselja Trpanj

Dir. Izvora Orah d.o.o. Ante Miloslavić dodaje kako radovi na sustavu vodovoda u ulici Put vila još traju , te kako je mišljenja da neće biti završeno u planiranom roku. Rokovi plaćanja se ne podudaraju s rokovima izvođenja radova te je radi toga od Ministarstva zatraženo produljenje tih rokova.

Pročelnica Nada Ivanković upoznaje kako po javnoj nabavi - pozivu na dostavu ponuda za projekt “Uređenje plaže Luka” nije pristigla niti jedna ponuda. Ističe kako je bilo dosta zainteresiranih gospodarskih subjekata koji su pridigli dokumentaciju za nadmetanje, ali nitko nije predao ponudu. U narednom periodu pokušat će se vidjeti što je tomu razlog, pa potom odlučiti šta dalje s ovom nabavom.

Pročelnica nadalje upoznaje kako se intenzivnije radi na prisilnoj naplati potraživanja - ovrhama, putem FINA-e. Dalje, upoznaje i kako se od 01. svibnja započinje s provedbom programa “ZAŽELI”, te apelira vijećnicima da istraže na terenu i prijave sve osobe kojima bi dobro došla pomoć po ovom Programu te jave ukoliko takvih ima mimo onih 30-ak koji su već u Program uključeni. Dalje pojašnjava što je smisao Programa i posao zaposlenica, te da se radi o veoma kvalitetnom Programu koji je na dobrobit svih.

Pročelnica nadalje upoznaje kako se ovog vikenda u našoj Općini održavaju Izbori za nacionalne manjine. Ukoliko netko podonese kandidaturu večeras do 24,00 h izbori će se provesti i za članove vijeća bošnjačke nacionalne manjine u Općine Trpanj, a ako pak nitko ne podonese kandidaturu onda ćemo u Općini Trpanj, najvjerojatnije provodimo izbore za nacionalne manjine u Dubrovačko – neretvanskoj županiji.

Načelnik Jakša Franković upoznaje kako je potpisan ugovor između Općine Trpanj i Fonda za zaštitu okoliša za provedbu programa sanacije i zatvaranja komunalnog odlagališta Vinošte.

Sutra će, zajedno s predsjednikom Josipom Nesanovićem, ići u Ploče na sastanak sa dva zamjenika gradonačelnika Grada Ploča, te pokušati iznaći mogućnost da Grad Ploče prihvati otpad s područja Općine Trpanj.

Dijana Grlica pita radi li se na realizaciji plana parkinga za sezonu.

Predsjednik Jasip Nesanović upoznaje kako je oprema naručena, cijenik je u pripremi . Dir. Komunalnog d.o.o. Renata Ivandić će dati prijedlog Odluke te će se o tome još raspraviti na Općinskom vijeću . Uglavnom sve ide po planu.

Nadalje vijećnici s predsjednikom, pročelnicom , načelnikom i direktorima Komunalnog i Izvora orah, raspravljaju oko problema naplate potraživanja i pokretanja prisilne naplate .

Antonija Mirko predlaže da se ponovno pozove projektant koji je radio projekt za plažu Luka, te mu pokažemo plažu "Divna" te za nju pokušati iznaći projektno rješenje .

Načelnik pojašnjava sa je u uvali Divna samo uzak pojas pomorskog dobra pod upravljanjem općine Trpanj dok su sve ostale parcele u dubini uvale privatne.

**Ad.2.) Usvajanje zapisnika sa 13. sjednice Općinskog vijeća**

Nakon provedenog glasovanja donesen je slijedeći

**ZAKLJUČAK**

Jednoglasno se usvaja zapisnik sa 13. sjednice Općinskog vijeća.

**Ad.3.) Donošenje Odluke o komunalnoj naknadi**

Pročelnica Nada Ivanković obrazlaže Odluku, napominjući da je obrazloženje uz Odluku kao sastavni dio materijala za ovu sjednicu, dostavljeno svim vijećnicima. Upoznaje također da je nacrt Odluke o komunalnoj naknadi bio na savjetovanju s javnošću mjesec dana te da nije pristigla niti jedna primjedba ili prijedlog za navedenu Odluku.

Dalje pojašnjava ukratko što su novine u odnosu na raniju zakonodavnu regulativu te pojedinačne članke predložene Odluke, koje se odnose na zone, koeficijent namjene te ukazuje kako je potrebno te zone na području Općine uskladiti na način da iste budu jednake u ovoj i u Odluci o komunalnom doprinosu, što je i prihvaćeno, pa su utvrđene slijedeće zone:

I ZONA područje Naselja Trpanj

II ZONA područje Naselja Gornja Vrućica i Duba Pelješka

III ZONA područje Naselje Donja Vrućica (s Uvalom Divna)

Također upoznaje s odredabama o oslobađanju od plaćanja komunalne naknade i drugim odredbama.

Nakon diskusije vijećnika i provedenog glasovanja donesen je slijedeći

**ZAKLJUČAK:**

Uvaja se predložena Odluka o komunalnoj naknadi sa 3 (tri) glasa “ZA”, 1 (jedan) glas “SUZDRŽANI” i 1 ( jedan) glas “PROTIV”.

**Ad.4.) Donošenje Odluke o komunalnom doprinosu,**

Pročelnica Nada Ivanković detaljno obrazlaže predloženu Odluku, ističući kako je i uz ovu Odluku vijećnicima dostavljeno Obrazloženje kako u kojem su detaljno opisane zakonodavne novine u odnosu na stari Zakon i Odluku.

Među ostalim naglašava da je i ova Odluka bila na savjetovanju s javnošću te da nije pristigla niti jedna primjedba ili sugestija na navedenu odluku.

Pojašnjava pojedinačne članke Odluke, a posebno na činjenicu da je sada obraču komunalnog doprinosa računa jedinična vrijednost komunalnog doprinosa po m3 građevine ( kn/m3 ) koja se određuje različito za pojedine zone, a ovisno o komunalno infrastrukturnoj opremljenosti. Podjeća na diskusiju u pogledu zona kao u prethodnoj Odluci, te ukazuje da se ovom Odlukom povećavaju cijene komunalnog doprinosa na način kako je predloženo člankom 5.Odluke o komunalnom doprinosu:

Ovisno o pogodnosti položaja na području Općine i stupnju opremljenosti  
objektima i uređajima komunalne infrastrukture, utvrđuju se tri zone na području  
Općine i jedinične vrijednosti komunalnog doprinosa iskazane u kunama po m3 građevine (kn/m3) kako slijedi:

|  |  |
| --- | --- |
| **Zone – Naselja:** | **Jedinična vrijednost komunalnog doprinosa po m3 građevine ( kn/m3 )** |
| **I**  TRPANJ | **70,00** |
| **II** GORNJA VRUĆICA I  DUBA PELJEŠKA | **60,00** |
| **III** DONJA VRUĆICA (s uvalom Divna) | **30,00** |

**Dalje upoznaje s novostima u pogledu vremena kada se obračunava komunalni doprinos kao i s novinom da rješenje o komunalnom doprinosu ne sadržava odredbuo povratu sredstava komunalnog doprinosa u slučaju da Općina ne izgradi komunalnu infratrukturu koju je reješenjem morala izgraditi, te nema povrata plaćenog komunalnog doprinosa. u daljoj diskusiji upoznaje detaljno sa svim pojedinačnim odredbama Odluke.**

Nakon provedenog glasovanja usvojen je gore navedei prijedlog o zonama i cijenama po pojedinim zonama te preostalim prijedlogom Odluke, pa je donesen slijedeći

**ZAKLJUČAK**

Usvaja se Odluka o komunalnom doprinosu sa 4 (četiri) glasa “ZA” i 1 (jedan) glas “SUZDRŽAN”

**Ad.5.) Analiza stanja civilne zaštite na području Općine Trpanj u 2017. g.**

Načelnik Jakša Franković uvodno obrazlaže kako Plan razvoja sustava civilne zaštite predstavlja dokument za implementaciju ciljeva iz Smjernica koji se u njih prenose kako bi se konkretizirale mjere i aktivnosti te utvrdila dinamika njihovog ostvarivanja .

Svake četiri godine potrebno je donijeti analizu prethodnih godina i smjernice za dalje.

Nakon provedenog glasovanja donesen je slijedeći

**ZAKLJUČAK**

Jednoglasno se usvaja Analiza stanja civilne zaštite na području Općine Trpanj .

**Ad.6.) Donošenje Smjernica za organizaciju i razvoj sustava civilne zaštite na području Općine Trpanj za razdoblje od 4 godine (od 2018. - 2021. god.)**

Načelnik upoznaje detaljno obrazlaže podatke iz tablica prikaza aktivnosti sustava civilne zaštite te podatke iz tablice projekcije sustava za trogodišnje razdoblje.

Nakon provedenog glasovanja donesen je slijedeći

**ZAKLJUČAK**

Jednoglasno se donose Smjernice za organizaciju i razvoj sustava civilne zaštite na području Općine Trpanj za razdoblje od 4 godine ( od 2018. - 2012. god.)

**Ad.7.) Razmatranje ponude Vlada Šegetina za prodaju čest. Zem. 76 KO Trpanj Općini Trpanj**

Pročelnica Nada Ivanković obrazlaže kako je gosp. Vlado Šegetin dostavio ponudu za prodaju čest. zem. 76 , oznake zemljišta „Donje Polje oranica“ u naravi zapušteno i dračom obraslo zemljište, površine 61 m2, upisane u Z.K. uložak 1093 KO Trpanj. Ponuitelj Općini nudi nekretninu po cijeni od 80 €/m2.

Nakon provedenog glasovanja donesen je slijedeći

**ZAKLJUČAK**

Jednoglasno se prihvaća ponuda gosp. Vlada Šegetina za kupnju čestice zemlje 76 KO Trpanj .

**Ad.8.)** **Davanje suglasnosti za produljenje kratkoročnog kredita u OTP banci ( odobrenog minusa) po tekućem računu Općine Trpanj**

Načelnik Jakša Franković upoznaje kako je ističe Ugovor o okvirnom kratkoročnom kreditu korištenjem minusa po računu na iznosod 200.000,00 kuna sa redovnom kamatnom stopom od 7,5% godišnje i naknadom za rezervaciju sredstava od 0,15% kvartalno.

Nakon provedenog glasovanja donesen je slijedeći

**ZAKLJUČAK**

Jednoglasno se donosi odluka o davanju suglasnosti za produljenje kratkoročnog kredita (odobrenog minusa) u OTP banci d.d. Zadar , a po tekućem računu Općine Trpanj.

Sjednica je završila u 18,30 h.

Zapisnik sastavila Predsjednik općinskog vijeća

Ivana Jelaš v.r. Josip Nesanović v.r.